حزب مصر الأم

حزب مصر الام هو حزب مصرى سيكولارى بيطالب بالدوله المدنيه إتنشأ من صالون محسن لطفى السيد. اول طلب لتأسيس الحزب إتقدم بيه محسن لطفى و سامى حرك يوم 14 فبراير 2004.

بعد تأكيد رفض الحزب من محكمة الاحزاب, مجموعة من الاعضاء عملو حزب جديد بنفس المبادئ اسمه المصرى الليبرالى. المجموعه الاكبر برياسة محسن لطفى و معاه وسيم السيسى و  سامى حرك  و بيومى قنديل و طلعت رضوان و كمال فريد و حسين ذهدى فضلوا يخلّو الحزب بإسمه مصر الام و المحاوله تانى لتأسيس الحزب حسب توفر الظروف السياسيه.

رئيس حزب مصر الام الحالى هو الدكتور وسيم السيسى ، و الوكيل عن المؤسسين الاستاذ سامى حرك.

بيوصف حزب مصر الام نفسه على صفحة جروب الفيس بوك بإنه : " يتبنى الدفاع عن صفات ومصالح وثقافة المصريين المتجذرة فى التاريخ والجغرافيا بقيمها العلمية والحضارية , التي تجلت للعالم فى ثورة يناير
مصر الأُم للجميع بدون تفرقة على اساس الدين او العرق او المستوى الإجتماعي او الثقافة او اللغة ".

 افكار و اهداف الحزب 
 تطبيق الديموقراطيه الليبراليه فى مصر
 تطبيق العلمانيه السياسيه اللى بتنادى بعدم التفريق بين المصريين حسب دينهم او اتجهاتهم السياسيه.
 التمسك بالهويه المصريه.
 الاعتراف باللغه المصرى الحديثه (اللهجه المصريه او العربى المصرى) رسمى فى مصر.
 عدم دخول الدين فى القرارات السياسيه.
 مصر مكانها الطبيعى فى منطقة البحر المتوسط و مش الخليج الفارسى.
 عدم دخول مصر فى اى مشاكل ممكن تضر المصريين لصالح اى جهه.

 مطالب الحزب 
حزب مصر الام أصدر كتاب صغير ببرامجه و تقرير هيئة مفوضين الدوله المؤيد لتأسيس الحزب يوم 30 ابريل 2005 و على الصفحه الخارجيه الورّانيّه بتاعة الكتاب موجود ملخص لمطالب الحزب:
 تعديل الماده الأولى من الدستور عشان هما شايفين إن اسم مصر لازم مايجيبش قبله او بعده حاجه لتعريفه.
 لغى خانة الديانه من شهادة الميلاد و من البطاقه الشخصيه.
 العمل بالتقويم المصرى اللى بيبتدى من سنة 4241 ق.م.
 نظام تعليمى واحد للتلميذ المصرى بضم المعاهد الازهريه و الإكليركية (كهنوتى)  لرقابة و إشراف وزارة التعليم.
 تبديل جامعة الدول العربيه بسوق مشترك يتبنى مفهوم التعاون مش الوحده.
 منح الفنانين و المبدعين عموما حصانه قضائيه تمنع إحتجازهم وقت او بسبب شغلهم.
 منع المبالغه و الإسراف فى نفقات الحج و العمره و السماح بمره واحده بس فى العمر لكل حجاج او معتمر.

 شوف كمان 
 ليستة الاحزاب السياسيه فى مصر
 محسن لطفى السيد
 بيومى قنديل
 سامى حرك

 لينكات برانيه 
 جروپ الحزب على فيسبوك ...
 ميشيل نجيب : حزب مصر الام ...

تصنيف:احزاب مصريه
تصنيف:احزاب ليبراليه
مصر الام